[bookmark: _GoBack]Lelde Lagzdiņa <lelde.lagzdina@fm.gov.lv>
 lietotāja 
Pasts <pasts@fm.gov.lv>
 vārdā
 
Atbildēt visiem|
Šodien, 09:42
Pasts IZM;
Dana Karelova;
Jeļena Antropova <jelena.antropova@fm.gov.lv>;
+1 citi
	

	
	
IZManot_190821_tipi.docx39 KB

	
IZMprot_190821_tipi.docx28 KB

	
IZMrik_190821_tipi.docx24 KB

	
IZMizz_190821_tipi.doc126 KB

	
IZManotp_190821 tipi.docx98 KB



Rādīt visu: 5 pielikumi (315 KB) Lejupielādēt visu 

Labdien,
 
Finanšu ministrija atbilstoši kompetencei izskatīja Izglītības un zinātnes ministrijas precizēto Ministru kabineta rīkojuma projektu “Par valsts augstskolu tipiem” (turpmāk – rīkojuma projekts), tam pievienoto pielikumu, sākotnējās ietekmes novērtējuma ziņojumu (anotāciju), izziņu par atzinumos sniegtajiem iebildumiem (turpmāk – izziņa) un informē, ka uztur š.g. 12.augusta atzinumā Nr.12/A-2/4492 izteiktos iebildumus un uzskatām, ka tie nav ņemti vērā.
1. Atkārtoti norādām, ka šobrīd rīkojuma projekta anotācijā sniegtā informācija nesniedz vispusīgu un detalizētu informāciju par rīkojuma projekta finansiālo ietekmi. Uzskatām, ka rīkojuma projekta pieņemšana tiešā veidā ir saistīta ar augstskolu padomju turpmāko darbību un finansiālo saistību izpildi pret padomes locekļiem atkarībā no noteiktā augstskolas tipa. Rīkojuma projekta anotācijā joprojām nav sniegta informācija par finansējuma apmēru un avotu valsts augstskolas padomes priekšsēdētāja un tās locekļu atlīdzības nodrošināšanai. Izziņā ir sniegta informācija, ka valsts augstskolu padomju turpmākā darbība tiks nodrošināta Eiropas Savienības struktūrfondu darbības programmas "Izaugsme un nodarbinātība" 8.2.3. specifiskā atbalsta mērķa "Nodrošināt labāku pārvaldību augstākās izglītības institūcijās" pieejamā finansējuma ietvaros, savukārt nav sniegts skaidrojums, no kādiem līdzekļiem tiek plānots finansēt valsts augstskolu padomju darbību pēc minētās Eiropas Savienības struktūrfondu darbības programmas beigām. Līdz ar to, lūdzam attiecīgi papildināt rīkojuma projekta anotāciju.
2. Atkārtoti lūdzam rīkojuma projekta anotācijā sniegt informāciju par plānoto finansējuma apmēru un avotu Akadēmiskā informācijas centra funkciju nodrošināšanai saistībā ar Augstskolu likuma pārejas noteikumu 72.punktā paredzēto, ka Akadēmiskās informācijas centrs  no 2022. gada 1. janvāra līdz 2024. gada 31. decembrim izvērtē Izglītības iestāžu reģistrā līdz 2021. gada 15. augustam reģistrēto augstskolu atbilstību dibinātāja noteiktajam augstskolas tipam, pieņem lēmumu par augstskolas atbilstību noteiktam tipam, kā arī izdara attiecīgu ierakstu Augstskolu reģistrā. 

